laion/Wikipedia-Exotic huggingface dataset:
פיליפ לוויטסקי

פיליפ פורסט לוויטסקי (באנגלית: Phillip Forest Lewitski; נולד ב-9 ביוני 1996) הוא שחקן קנדי. הוא ידוע בעיקר בזכות תפקידו הראשי כאפולו 4 בסדרת הטלוויזיה הקנדית "Utopia Falls" משנת 2020, והופעתו בתור לינק בסרט "פרא" (אנ') משנת 2021. לוויטסקי נולד בקלגרי, אלברטה, קנדה, והוא השני מבין שמונה ילדים. אמו, קרול, היא מאמנת אישית ואביו, בריאן, הוא איש עסקים. הוא ממוצא צרפתי, אוקראיני ומוהוק (אנ'). הוא זכה בפרס הדרמה המקומי מתיאטרון סנט הלנה ונרשם לתוכנית הבישוף קרול לאמנויות הבמה והאמנות החזותית. בשנת 2014 קיבל את תפקידו הראשון בסרט הדרמה הצרפתי "החיפוש" של הבמאי מישל חזנוויצ'וס, שם גילם את פטריק. בשנת 2016 ביצע את הופעתו הראשונה על מסך הטלוויזיה בפרק בסדרת הטלוויזיה הקנדית "הארטלנד". שנה לאחר מכן הופיע במותחן "Incontrol". בשנת 2018 שיחק בסרט הקולנוע "ג'נטלמן". בשנת 2020 שיחק בתפקיד חוזר בסדרת הטלוויזיה "ויקינגים". באותה שנה שיחק בתפקיד ראשי בסדרת הטלוויזיה "Utopia Falls". בשנת 2021 כיכב בסרט ההתבגרות "פרא" (אנ') שביים ברטן האנם (אנ'), שעליו קיבל מועמדות לפרס המסך הקנדי לשחקן הטוב ביותר בטקס פרסי המסך הקנדי ה-10 בשנת 2022. באותה שנה לוהק לתפקיד בסדרת הטלוויזיה בהפקת טום הנקס וסטיבן ספילברג, "אדוני האוויר", שיצאה לאוויר בתחילת 2024. מדיה וקבצים בנושא פיליפ לוויטסקי בוויקישיתוף פיליפ לוויטסקי, ברשת החברתית אינסטגרם פיליפ לוויטסקי, במסד הנתונים הקולנועיים IMDb (באנגלית) פיליפ לוויטסקי, באתר Rotten Tomatoes (באנגלית) Eric Volmers, "Calgary-born actor delves into Mohawk ancestry for sci-fi role in Utopia Falls". Calgary Herald, February 13, 2020. Brent Furdyk, "2022 Canadian Screen Award Nominees Announced, ‘Sort Of’ & ‘Scarborough’ Lead The Pack". ET Canada, February 15, 2022. Phillip Forest Lewitski Dishes On 'Wildhood,' Acting & More, Grazia USA, ‏3 באוגוסט 2022
גורוניזאורוס

גורוניזאורוס (שם מדעי: Goronyosaurus) הוא סוג זוחל ימי קדום מתקופת הקרטיקון ששיך למשפחת המוזאזאוריים. הוא התקיים במימי ים תטיס שלפני 72 עד 66 מיליון שנה מזמננו, ונכחד עם הכחדת הקרטיקון. המאובנים שלו התגלו בתצורות דוקמג'ה (אנ') שבניגריה וניז'ר והוא תואר למדע ב-1972, כאשר הסוג הכיל מין בודד - Goronyosaurus nigeriensis, אשר בעבר נחשב למין של מוזאזאורוס. זוחל זה היה בעל גולגולת חזקה עם שיניים חדות וחזקות שדמו יותר לשיני תנינים מאשר לשאר המוזאזאורים ואלה הותאמו לפיצוח הטרף. הוא היה קטן יחסית בהשוואה לסוגים דומים כמו הטילוזאורוס והגיע לאורך משוער של 5.14 עד 7.8 מטרים, כשכיום מעריכים שההנחה הראשונה הייתה יותר נפוצה. הוא היה כנראה טורף אורב שהתבסס על טרף של דגים, רכיכות ואולי זוחלים ימיים קטנים יותר, אותם הרג בנשיכה. מדיה וקבצים בנושא גורוניזאורוס בוויקישיתוף גורוניזאורוס, באתר האנציקלופדיה של החיים (באנגלית) גורוניזאורוס, באתר GBIF (באנגלית)
גרותורקס

גרותורקס (שם מדעי: Gerrothorax; מילולית: "חזה זר") הוא סוג נכחד של דו-חיים יבשתי מסדרת הטמנוספונדילים אשר התקיים במשך תחילת הטריאס שלפני 230 עד 200 מיליון שנה מזמננו. המאובנים שלו התגלו באזורים רבים, אשר נכלל יחד ביבשת הקדומה פנגיאה ביניהם בגרינלנד, גרמניה, פולין, שוודיה ובתאילנד. כיום ידוע בסוג זה רק המין G. pulcherrimus, לאחר שמין נוסף G. pustuloglomeratus ועוד מינים בוטלו מספק. הוא תואר למדע בידי החוקר טאגה נלסון ב-1934. סוג זה היה בעל מבנה גוף שטוח באורך של מטר אחד ודמה במראהו לדיפלוקאולוס ובדומה למספר סלמנדרות חיות כמו הפרוטיאוסיים הוא היה בעל זימים חיצוניים גם בבגרות וכן היה בעל זנב ארוך וכלוב צלעות בולט. מעריכים שבניגוד לדו-חיים המודרניים הוא יכל לשרוד גם במים מליחים ואף במי ים ובהם התמקם על הקרקעית, שם ארב לטרף. ליצור זה היה מנגנון לסתות חזק שיכל לעוט קדימה על טרפו בדומה לאכילה של עקרבנונאים או דגים נוספים שיכולים לשאוב במהירות את טרפם. הראש היה מכוסה בלוחיות שכנראה יועדו להגנה, אף שלא הגבילו את מהירות בעליהם. מדיה וקבצים בנושא גרותורקס בוויקישיתוף גרותורקס, באתר GBIF (באנגלית)
נקר שחור-שת

נקר שחור-שת (שם מדעי: Dinopium benghalense) הוא מין עוף ממשפחת הנקריים החי בתת-היבשת ההודית. אורכו של נקר של הוא 26 עד 29 ס"מ והוא בעל נוצות לבנות מוקפות בפסים שחורים בחלק העליון והכנפיים ירוקות-זהובות כשהכיפה הגדולה אדומה. הפנים בעלות פסים שחורים-לבנים לסירוגין והמקור עבה וכהה. הנקבות בעלות ציצה שחורה מנומרת בלבן והחלק האחורי אדום. זהו המין היחיד בסוגו לו סנטר ושת שחורים. נמצאו גם כמה פרטים לבקנים. בדומה לנקרים אחרים הוא בעל מקור נוקשה המשמש לחבטת עצים וכן בעל זנב קשיח המספק יציבה מול גזעי עצים ורגליים חזקות מפוצלות, איתם הנקר יכול לטפס בין הענפים. נקר זה נפוץ סביב יערות, מישורים עד לגובה 1,200 מטרים לאורך דרום ההימלאיה בפקיסטן, נפאל והדו וכן מצוי בבנגלש וסרי לנקה באזורי יערות וביצות והוא נפוץ לא פחות גם בערים ויישובים עירוניים, אך בעלי עצים בולטים. הוא נדיר יחסית באזור המדברי של ראג'סטאן וגוג'ראט. הנקר הוא אוכל חרקים אותם הוא מלקט בלשונו מהעצים והוא לעיתים מצוי בחבורות של עופות שונים המלקטים חרקים יחד. הוא גם מקנן בחורים בגזעים ובקן הנקבה מטילה עד 3 ביצים. ישנם 5 תת-מינים לנקר: D. b. benghalense D. b. dilutum D. b. puncticolle D. b. tehminae D. b. jaffnense הנקר הסרי-לנקי D. psarodes נחשב בעבר לתת-מין שלו. מדיה וקבצים בנושא נקר שחור-שת בוויקישיתוף נקר שחור-שת, באתר ITIS (באנגלית) נקר שחור-שת, באתר NCBI (באנגלית) נקר שחור-שת, באתר Animal Diversity Web (באנגלית) נקר שחור-שת, באתר GBIF (באנגלית) נקר שחור-שת באתר הרשימה האדומה של IUCN
גרטרוד ספור קאטס

גרטרוד ספור קאטס (באנגלית: Gertrude Spurr Cutts; ‏ 1858–1941) הייתה אמנית קנדית. גרטרוד ספור, נולדה בסקרבורו, יורקשייר, אנגליה, החלה את הקריירה שלה כאמנית באנגליה, כשהיא מציגה את עבודותיה עם החברה המלכותית של אמנים בריטים (אנ') (RBA) ובאגודה לנשים אמנויות (אנ') (SWA). ב-1890 היגרה קאטס לקנדה, עברה לטורונטו ופתחה סטודיו לאמנות. קאטס הציגה את עבודותיה בארמון האמנויות היפות בתערוכה הקולומביאנית העולמית ב-1893 בשיקגו, אילינוי. בשנת 1900, היא למדה בליגת הסטודנטים לאמנות של ניו יורק (אנ') אצל ג'ורג' ברידג'מן (אנ'), לוול בירג' הריסון וג'ון פביאן קרלסון. היא נישאה לוויליאם קאטס ב-1909, והזוג בילה שלוש שנים בציור באנגליה. לקאטס היה אוסף מגוון של עבודות, הכולל ציורי שמן וצבעי מים ורישומי עט ודיו; היא ידועה בעיקר בזכות ציורי הנוף הכפריים שלה. היא גם עבדה בשחזור של ציורים ישנים או פגומים. עבודותיה של קאטס נכללות באוספים של הגלריה הלאומית של קנדה, גלריית האמנות של אונטריו, הגלריה לאמנות של המילטון (אנ') וגלריית רוברט מקלוהן (אנ'). היא מתה בפורט פרי (אנ'), אונטריו ב-1941. מדיה וקבצים בנושא גרטרוד ספור קאטס בוויקישיתוף "CUTTS, Gertrude E Spurr". Canadian Women Artists History Initiative. Concordia. 2012. Nichols, K. L. "Women's Art at the World's Columbian Fair & Exposition, Chicago 1893" Furness, Amy; Fitzgibbon, Gary (2014). "Gertrude Spurr Cutts Conservation Notebook" (PDF). Art Gallery of Ontario.
יחסי אבחזיה–טובאלו

יחסי אבחזיה–טובאלו מתייחסים ליחסים דו-צדדיים בין רפובליקת אבחזיה לטובאלו. טובאלו הכירה בעצמאותה של אבחזיה ב-18 בספטמבר 2011. מאז חזרה טובאלו מההכרה ב-31 במאי 2014 ויצרה קשרים דיפלומטיים עם גאורגיה. ב-18 בספטמבר 2011 חתמו ראש ממשלת אבחזיה סרגיי שמבה וראש ממשלת טובאלו ווילי טלאבי על הצהרה משותפת לכינון יחסים דיפלומטיים בסוחומי. באוקטובר 2011, אבחזיה וטובאלו ייסדו יחסים רשמיים. עם זאת, מומחה לענייני חוץ, יוריס גולביס, ציין כי אבחזיה מסתמכת על סיוע כספי מרוסיה ואינה מסוגלת להשתמש בכסף שלאחר מכן כדי לתמוך בטובאלו. באפריל 2013, טובאלו רמזה שהמדינה עשויה ללכת בעקבות ונואטו ולהפסיק את התמיכה הדיפלומטית באבחזיה לטובת קשרים דיפלומטיים עם גאורגיה. גורמים רשמיים בטובאלו יצרו קשר עם גולביס כדי לומר שגאורגיה הציעה 250,000 דולר אמריקני עבור ההחלפה. ”גאורגיה הציעה 200,000 דולר אמריקני, והאם אבחזיה יכולה לנצח את זה?”  ”[לאבחזיה] אין אפילו כסף לשפץ את השירותים במשרד החוץ, שלא לדבר על לתת מיליוני דולרים למדינות שאנו מעוניינים שיכירו בנו.”  בשנת 2013, טובאלו החליפה את ממשלתה. ראש הממשלה החדש, אנלה סופואגה, החל במשא ומתן פעיל עם גאורגיה לאחר שנבחר. ב-31 במרץ 2014, בטביליסי, גאורגיה וטובאלו כוננו יחסים דיפלומטיים וקונסולריים. טובאלו הצהירה כי היא מכירה בשלמותה הטריטוריאלית של גאורגיה בגבולותיה המוכרים מבחינה בינלאומית וכי אבחזיה ודרום אוסטיה הם אזורים גאורגיים. טובאלו אישרה מחדש את אמונתה בריבונותה ובשלמותה הטריטוריאלית של גאורגיה, כמו גם בכבודה לעקרונות המשפט הבינלאומי. לפיכך, טובאלו ביטלה את ההסכם משנת 2011 עם אבחזיה וניתקה רשמית את הקשרים הדיפלומטיים עימה. "Tuvalu Retracts Recognition Of Abkhazia, South Ossetia". RFE/RL. 2014-05-31. "On the establishment of diplomatic relations between Republic of Abkhazia and Tuvalu". The Ministry of Foreign Affairs of Abkhazia. 2011-09-20. אורכב מ-המקור ב-2011-11-11. Civil Georgia. "Civil.Ge – Tuvalu Retracts Abkhazia, S.Ossetia Recognition". אורכב מ-המקור ב-31 במרץ 2014. נבדק ב-5 באפריל 2016. {{cite web}}: (עזרה) "Ministry of Foreign Affairs of Georgia - Ministry's Statements". אורכב מ-המקור ב-6 באוקטובר 2014. נבדק ב-2014-09-30. {{cite web}}: (עזרה)
אל-ח'יסאס

אל-ח'יסאס (בערבית: الخصاص, בתעתיק מדויק: אלח'צאץ) היה כפר ערבי בצפון עמק החולה. הכפר חרב ב-1949, כאשר תושביו המוסלמים והנוצרים ברחו ממנו בסוף מבצע יפתח. קיבוץ הגושרים התרחב אל שטחי הכפר, ועל חלק משטחיו הוקם הגן הלאומי חורשת טל. הכפר אל-ח'יסאס נמצא על תל ארכאולוגי הקרוי תל צץ, ובו שרידים מהתקופות הנאוליתית, הברונזה, ההלינסטית והערבית הקדומה. הגאוגרף הערבי מהמאה השלוש עשרה יאקות אל-חמאווי, הזכיר את אל-ח'יסאס בכתביו. כלכלת הכפר התבססה בעיקר על חקלאות. תושבי הכפר גידלו עצי פרי לאורך החצבני, ועצי זית בשטחים מרוחקים יותר[דרוש מקור]. אדמות הכפר השתרעו על 4,795 דונם. במפקד של המנדט הבריטי ב-1931 מנה הכפר 386 תושבים שגרו ב-73 בתים. ב-1945 חיו בכפר 400 מוסלמים ו-70 נוצרים. על פי הערכה, בשנת 1948, לפני פרוץ מלחמת העצמאות, חיו בכפר כ־545 תושבים. ב-18 בדצמבר 1947 פשטו אנשי ההגנה על הכפר בחסות החשיכה ותקפו אותו. מספר בתים פוצצו וכעשרה אזרחים, כולל ארבעה ילדים, נהרגו. בעיתונות בארצות הברית פורסם כי ההתקפה באה כנקמה על הריגת שני גברים מכוח השיטור היהודי באזור הגליל העליון. ההיסטוריון בני מוריס טוען שכמה קציני מודיעין מההגנה ולצידם מנהיגים אזרחיים מקומיים התנגדו בתחילה לפעולת התגמול המתוכננת, אך זו אושרה בידי מפקד הפלמ"ח, יגאל אלון. בסוף מבצע יפתח, ב-25 במאי 1948, תושבי הכפר ברחו ממנו, אך מאוחר יותר חלקם חזרו לבתיהם. שנה לאחר מכן, ב-5 ביוני 1949, סולקו תושבים אלו מהכפר בכוח על-ידי חיילים ישראלים. בחצות הלילה הוקף הכפר במשאיות, עליהן הועלו התושבים, ונכפה עליהם להרוס את בתיהם במו ידיהם. המשפחות הועברו לשטח בסמוך לכפר עכברה, לצד תושבי הכפרים קדיתא ואל-ג'אעונה, שגורשו באותן נסיבות. קיבוץ הגושרים התרחב אל שטח הכפר שחרב. ב-1963 הוקם על חלק משטח הכפר הגן הלאומי חורשת טל. מלחמת העצמאות בני מוריס, לידתה של בעיית הפלסטינים 1947-1949. הוצאת עם עובד. מדיה וקבצים בנושא אל-ח'יסאס בוויקישיתוף מנחם מרקוס, אנציקלופדיה מפה, כרך 6, תל-אביב: הוצאת מפה, 2000, עמ' 202 חיו בכפר 545 תושבים ב-1948 Salman Abu Sitta, 1948, 2000, 58, The Palestinian Nakba, לונדון: Palestinian Return Centre, 2000, עמ' 58 בני מוריס, לידתה של בעיית הפליטים הפלסטינים 1947 - 1949, ישראל: עם עובד, עמ' 91-2 משה גלעד, עם סיום שיקומה של חורשת טל, לאן נעלמה "הבריכה היפה בארץ"?, באתר הארץ, 3 ביולי 2023
יחסי טרנסניסטריה – נגורנו קרבאך

יחסי טרנסניסטריה–נגורנו קרבאך היו יחסי החוץ בין הרפובליקות הבלתי מוכרות של הרפובליקה המולדובנית הפרידנסטרובית ושל נגורנו קרבאך עד לפרוק הרשמי של האחרונה ב-1 בינואר 2024. שתי המדינות כוננו רשמית יחסים דיפלומטיים ב-4 ביולי 2001 ועד לפרוק נגורנו קרבאך הכירו בעצמאות זו של זו. שתי המדינות היו חברות בקהילה לדמוקרטיה ולזכויות האומות (ארגון המדינות הבלתי מוכרות). ב-4 ביולי 2001, שתי המדינות חתמו על "הפרוטוקול לשיתוף פעולה והתייעצויות בין משרד החוץ של הרפובליקה המולדובנית הפרידנסטרובית למשרד החוץ של רפובליקת נגורנו קרבאך בסטפנקרט הבירה. ב-23 בנובמבר 2018, משלחת מטרנסניסטריה ביקרה ברפובליקת נגורנו קרבאך. שוב בסטפנקרט, סגן ראש ממשלת טרנסניסטריה אלכסי צורקאן נפגש עם שר המדינה של נגורנו קרבאך גריגורי מרטירוסיאן, שם נחתם הסכם סחר בין שתי המדינות. ב-28 בספטמבר 2020 הצהיר משרד החוץ של טרנסניסטריה כי הוא מקווה שיימצא פתרון למלחמת נגורנו קרבאך השנייה בהתמודדות של אזרבייג'ן מול ארמניה ונגורנו קרבאך. היא גינתה את הפעולות הצבאיות והביעה הזדהות עם "העם האח" של נגורנו קרבאך והערצה ל"אומץ הלב והאיתנות" של אוכלוסיית ארמניה ונגורנו קרבאך. מאוחר יותר, ב-3 באוקטובר, הוכרז כי טרנסניסטריה תפתח קרן סיוע כספי לנגורנו קרבאך. הוא הוקם על ידי המיעוט הארמני במדינה. בתאריך 1 בינואר 2024 תמו יחסים אלה בין המדינות לאחר פירוקה המדינה בנגורנו קרבאך – היא ארצאך. "Protocol on Cooperation and Consultations between the Ministry of Foreign Affairs of the Pridnestrovien Moldavian Republic and the Ministry of Foreign Affairs of the Nagorno-Karabakh Republic". Ministry of Foreign Affairs. 4 ביולי 2001. {{cite news}}: (עזרה) "Вице-спикер парламента Абхазии: Выборы в НКР соответствуют всем международным стандартам". Ararat Online. 24 במאי 2010. {{cite web}}: (עזרה) Jacobs, Frank (22 במאי 2012). "Transnistrian time-slip". The New York Times – The Opinion Pages. {{cite news}}: (עזרה) "Правительства Приднестровья и Арцаха учредили торговые представительства". Novosti Pridnestrovya. 23 בנובמבר 2020. {{cite news}}: (עזרה) "Глава МИД Приднестровья поддержал коллегу из Нагорного Карабаха". EADaily. 28 בספטמבר 2020. {{cite news}}: (עזרה) "The Pridnestrovian MFA's statement on the armed conflict escalation between Azerbaijan and the Republic of Artsakh". Ministry of Foreign Affairs. 28 בספטמבר 2020. {{cite news}}: (עזרה) "В Приднестровье создадут Фонд помощи Арцаху". Novosti Pridnestrovya. 3 באוקטובר 2020. {{cite news}}: (עזרה)
בנג'מין מילר

בנג'מין מיק מילר (באנגלית: Benjamin Meek Miller ;‏ 13 במרץ 1864 – 6 בפברואר 1944) היה פוליטיקאי אמריקאי מאלבמה, איש המפלגה הדמוקרטית, שכיהן כמושל אלבמה ה-39 בשנים 1931–1935. בנג'מין מילר נולד בעיירה אוק היל, מחוז וילקוקס שבאלבמה כבנם של הכומר ג'ון מילר, שהיה דוקטור לתאולוגיה, ושל רעייתו שרה פרסלי מילר. אביו היה כומר בכנסייה הפרסביטריאנית הרפורמית המשותפת של בת'אל באוק היל במשך 31 שנים. אמו הייתה צאצאית של משפחת הרסט ממחוז אבוויל שבקרוליינה הדרומית. את חינוכו המוקדם הוא קיבל באוק היל ובקמדן שבאלבמה. בהמשך הוא למד בארסקין קולג', שם הוא סיים את לימודיו ב-1884. בעת לימודיו בארסקין, היה מילר חבר באגודה הספרותית היופמנית המקומית. עם סיום לימודיו שב מילר למחוז וילקוקס, שם הוא שימש כמנהל בית הספר לואר פיץ' טרי עד 1887. ב-1889 סיים מילר את לימודיו בבית הספר למשפטים של אוניברסיטת אלבמה. לאחר סיום לימודיו הוא הקים משרד עורכי דין בקמדן. ב-1892 נשא מילר לאישה את מרגרט אוטסי דנגן ממוביל. ב-1890 הוא היה חבר מייסד של הכנסייה הפרסביטריאנית הרפורמית המשותפת של קמדן. מילר היה קורא נמרץ. בעת כהונתו כמושל, הוא קרא מספר רב של ספרים במגוון קטגוריות כמו מדע בדיוני, דרמה, רומנים והיסטוריה. בשנים 1888–1889 ייצג מילר את מחוז וילקוקס בבית הנבחרים של אלבמה. ב-1904 הוא נבחר כשופט בסבב השיפוט הרביעי של אלבמה, תפקיד בו הוא כיהן עד 1921. לאחר מכן ועד 1927 הוא כיהן כשופט בבית המשפט העליון של אלבמה. ב-1926 הוא שאף להיבחר שוב לבית המשפט, אך נוצח על ידי מועמד שקיבל תמיכה מהקו קלוקס קלאן. ב-1930 התמודד מילר על משרת מושל אלבמה. בבחירות המקדימות של המפלגה הדמוקרטית הוא התמודד נגד ויליאם ק. דייוויס, וולסי פינל, ואט ט. בראון, ג'. א. קארני וצ'ארלס סי. מקול. במהלך מסע הבחירות, תקף מילר את הרפורמות של המושל ביב גרייבס, ואת כוחו הפוליטי של הקו קלוקס קלאן. לפיכך, ניצחונו של מילר בבחירות היה מכה קשה לקלאן. כאשר הושבע מילר לכהונתו כמושל אלבמה ב-19 בינואר 1931, עמד החוב של אוצר המדינה על 20 מיליון דולר. הפחתת חוב המדינה הייתה המטרה המרכזית של ממשלו. לאחר שהוא כינס פעמיים את בית המחוקקים המדינתי לכנס מיוחד, הוא הצליח להשיג קבלת תיקון לחוקת אלבמה שיתיר את גבייתו של מס הכנסה. חוק מס הירושה המדינתי עבר יחד עם חוק השליטה על התקציב, שבו נאסר על המדינה להוציא כספים מעבר להכנסותיה. משכורות עובדי המדינה הופחתו באופן דרסטי. מילר לא ראה בחוק מס ההכנסה ובחוק השליטה בתקציב כהישגיו המשמעותיים ביותר. תחת זאת, הוא חש שסגירת הבנקים שעליה הוא הכריז במרץ 1933, שמונה ימים לפני שהנשיא פרנקלין דלאנו רוזוולט הכריז על סגירת הבנקים הלאומית, היה הישגו הגדול ביותר. ב-1932 הטיל מילר על מכון ברוקינגס לחקור את הממשלה המדינתית ואת הממשלות המקומיות באלבמה כדי להגיע ליותר יעילות בממשל. אף על פי כן, בית המחוקקים המדינתי לא אימץ את רוב ממצאי המחקר. במהלך תקופת ממשלו של מילר, הוכפל אורך הכבישים הסלולים באלבמה, וכל עבודות הסלילה שולמו במזומן. מילר נודע בחסכנותו, והוא גרם להלם לרבים במונטגומרי כאשר הוא הביא אתו את פרת החלב שלו מקמדן למעון המושל בעיר. לאחר תום כהונתו ב-1935 שב מילר לקמדן, שם הוא חידש את עיסוקו בעריכת דין. בנג'מין מילר נפטר בבית בתו שבעיר סלמה, אלבמה ב-6 בפברואר 1944. הוא נטמן בבית הקברות של קמדן. מרגרט דנגן מילר נפטרה עשר שנים לפניו וגם היא קבורה בבית הקברות קמדן. מדיה וקבצים בנושא בנג'מין מילר בוויקישיתוף בנג'מין מילר באתר אגודת המושלים הלאומית (באנגלית) בנג'מין מילר באנציקלופדיה של אלבמה (באנגלית) בנג'מין מילר באתר The Political Graveyard (באנגלית) בנג'מין מילר, באתר "Find a Grave" (באנגלית)
הפיגוע המשולב בשכונת נאות אפקה

הפיגוע המשולב בשכונת נאות אפקה הוא פיגוע דריסה ודקירה שהתרחש ב-4 ביולי 2023 בשכונת נאות אפקה בתל אביב, בו דרס מחבל פלסטיני מספר ישראלים, ולאחר מכן יצא מרכבו, דקר ישראלי נוסף וניסה לדקור נוספים. המחבל פצע 9 ישראלים, חמישה במצב קשה, בהם אישה בהיריון בת 46 שעוברה נהרג בעקבות הפיגוע, שניים באורח בינוני ושניים קל. ערך מורחב – מבצע בית וגן יום לפני הפיגוע פתחו צה"ל והשב"כ במבצע בית וגן. המבצע התמקד בפעולה נגד תשתיות טרור, החרמת אמל"ח, ומעצר מבוקשים של הג'יהאד האסלאמי הפלסטיני וארגוני טרור אחרים, ומטרתו הייתה הרחבת חופש הפעולה בצפון השומרון ושינוי המגמה הסיכולית. המבצע כלל כוחות אוויריים וקרקעיים. בשעה 13:08 המחבל הפלסטיני עבד אלוהאב עיסא חוסין חלאילה, שוהה בלתי חוקי בן 20 מהעיירה הפלסטינית סמוע שבדרום הר חברון, נהג ברכב מסחרי נגד כיוון התנועה ודרס קבוצת ישראלים ששהו בתחנת אוטובוס ברחוב פנחס רוזן בשכונת נאות אפקה בתל אביב. לאחר מכן יצא המחבל מחלון הרכב, דקר אזרח ששהה במקום וניסה לדקור נוספים, עד שחוסל על ידי אזרח חמוש שעבר בקרבת מקום. הפיגוע תועד במלואו באמצעות מצלמות אבטחה. דובר ארגון הטרור חמאס הצהיר כי הפיגוע מהווה "תגובה ראשונה לפשעים של הכיבוש במחנה הפליטים בג'נין". פעולות טרור בתל אביב גל הטרור בישראל (2023) מבצע בית וגן כתבי ynet, 9 פצועים בפיגוע בת"א, בזמן המבצע: מחבל דרס הולכי רגל, יצא מהרכב ודקר, באתר ynet, 4 ביולי 2023 5 פצועים מהפיגוע במצב קשה, ביניהם אישה בהריון, באתר כיפה, 4 ביולי 2023 כוחות הביטחון תקפו תשתיות טרור, מאות מטענים אותרו. עדכונים ותיעודים, באתר צה"ל, 3 ביולי 2023. גילי כהן, רועי שרון, עומרי חיים, כרמל דנגור וכרמלה מנשה, מבצע צבאי בג'נין: ישראל עדכנה גורמים ברשות הפלסטינית עם תחילת הפעולה, באתר כאן – תאגיד השידור הישראלי, 3 ביולי 2023 שישה פצועים בפיגוע דריסה בשכונת רמת החייל בתל אביב, המפגע נוטרל, באתר ערוץ 7, 4 ביולי 2023 שחר ברדיצ'בסקי, ‏חמאס בתגובה לפיגוע בת"א: "תגובה ראשונה לפשעים במחנה הפליטים בג'נין", באתר מעריב אונליין, 4 ביולי 2023
עומר ג'ערון

עומר ג'ערון (בערבית: عمر جعرون; נולד ב-10 בדצמבר 1983) הוא כדורגלן עבר אמריקאי-פלסטיני ששיחק בעמדת הבלם. ג'ערון נולד בכווית סיטי לאם אמריקאית ולאב פלסטיני מטול כרם. כשהיה בן 7 ג'ערון היגר עם משפחתו לפיצ'טרי סיטי, ג'ורג'יה שבארצות הברית לאחר שטיל נורה פרוץ מלחמת המפרץ הראשונה. ג'ערון התחיל לשחק כדורגל בקבוצת הכדורגל של אוניברסיטת ממפיס ואוניברסיטת דייטון. בשנת 2004 חתם בשיקגו פייר פרמייר ממנה עבר לאטלנטה סילברבקס. בשנת 2008 בוונקובר ווייטקאפס עוד לפני שזו הצטרפה ל-MLS. ב-6 בפברואר 2009 חתם פלוטה שווינואוישצ'ה מהליגה הפולנית השנייה. בהמשך שיחק בפוגון שצ'צ'ין, טמפה ביי וארקה גדיניה. ב-31 ביולי 2012 חתם בשרלרואה מליגת העל הבלגית במדיה רשם רק 2 הופעות בעונה אחת. ב-7 בינואר 2014 הצטרף לאוטווה פיורי הקנדית. בהמשך שיחק בבהרט,ופיצ'טרי סיטי מובה. בשנת 2007 החליט ג'ערון לייצג את נבחרת פלסטין. ב-8 באוקטובר 2007 ערך את הופעת הבכורה הבינלאומית שלו במשחק נגד סינגפור. לזכותו 12 הופעות בנבחרת. מדיה וקבצים בנושא עומר ג'ערון בוויקישיתוף עומר ג'ערון, באתר Transfermarkt עומר ג'ערון, באתר National Football Teams עומר ג'ערון, באתר FootballDatabase.eu פרופיל המאמן, באתר Transfermarkt ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "עומר ג'ערון".
דוד אזולאי (מטולה)

דוד אזולאי (נולד ב-25 באוגוסט 1966) הוא ראש המועצה המקומית מטולה, המכהן בתפקידו מאז 2015. נולד בקריית שמונה, מתגורר במטולה מאז 1999. שירת בצה"ל במשך 25 שנה. השתחרר משירות קבע בשנת 2010, והגיע לדרגת סגן אלוף. בתפקידו האחרון היה קצין ההנדסה של אוגדה 91. בבחירות לרשויות המקומיות בשנת 2013 התמודד על ראשות מועצת מטולה, והפסיד לראש המועצה המכהן הרצל בוקר ב-35 קולות בלבד. הוא כיהן כחבר מועצה וכראש האופוזיציה. במאי 2015 נפטר בוקר, וביולי נערכו בחירות לראשות המועצה, שבהן נבחר לתפקיד. בבחירות לרשויות המקומיות בישראל בשנת 2018 נבחר שנית ברוב של 67%, וגבר על רוית סנדלר-יפה וליאור בז. בבחירות לרשויות המקומיות ב-2024 היה אזולאי מועמד יחיד, ואף סיעתו איחדה תחתיה את כל הרשימות, ולא התקיימו כלל בחירות במטולה. היה חבר הליכוד, ותמך בגדעון סער בבחירות לראשות המפלגה. לאחר פרישתו של סער מהליכוד עבר לתמוך בתקווה חדשה. גרוש ואב לארבעה. מדיה וקבצים בנושא דוד אזולאי בוויקישיתוף דוד אזולאי, ברשת החברתית פייסבוק דוד אזולאי - מטולה אחת, ברשת החברתית פייסבוק שרי מקובר-בליקוב, ‏"הממשלה החליטה לוותר על הגליל": ראש מועצת מטולה, דוד אזולאי, זועם | ראיון מיוחד, באתר מעריב אונליין, 28 ביוני 2024 אבנר לוטן, קצין הנדסה בכיר: חזבאללה לא צריך מנהרות, באתר mynet‏ העמק, 11 באוגוסט 2018 ישראל חבר, ראש מועצת מטולה דוד אזולאי: תומך בגדעון סער, אתר "כל הזמן", 1 בדצמבר 2019 ליאת רון, כבר שמעתי שזרקו אותי מתנועת הליכוד אחרי התמיכה בסער", באתר 104.5FM רדיו צפון, 3 בפברואר 2021
זמן אוויר

האם התכוונתם ל... זמן אוויר (סרט) – סרט טלוויזיה ישראלי משנת 1999 בהפקה, כתיבה ובימוי של יצחק צפל ישורון זמן אוויר (תקשורת סלולרית) – הזמן שבו השתמש מנוי בתקשורת סלולרית זמן אוויר (אמצעי התקשורת) – הזמן המוקדש ברדיו ובטלוויזיה לאדם או לנושא מסוים זמן אוויר (תוכנית רדיו) – תוכנית רדיו בהנחיית מנחם טוקר בתחנת "רדיו קול חי"
מרטין קרויצריגלר

מרטין קרויצריגלר (בגרמנית: Martin Kreuzriegler; נולד ב-10 בינואר 1994 באוסטריה) הוא כדורגלן אוסטרי המשחק בעמדת הבלם בקבוצת וולרנגה מליגת העל הנורווגית. קרויצריגלר גדל במחלקות הנוער של SV רייכראמינג ו-AKA לינץ, ושיחק בקבוצות בלאו-וייס לינץ, ס.ו. הורן, אוסטריה לוסטנאו, פלורידסדורפר, פאולה היברניאנס, סנדפיורד ווידזב לודז'. ב-24 ביולי 2023 חתם על חוזה לשנה וחצי בוולרנגה מליגת העל הנורווגית. מדיה וקבצים בנושא מרטין קרויצריגלר בוויקישיתוף מרטין קרויצריגלר, באתר Transfermarkt מרטין קרויצריגלר, באתר Soccerway מרטין קרויצריגלר, באתר WorldFootball.net מרטין קרויצריגלר, באתר FootballDatabase.eu
דריו דל פברו

דריו דל פברו (באיטלקית: Dario Del Fabro; נולד ב-24 במרץ 1995 באלגרו שבאיטליה) הוא כדורגלן איטלקי המשחק בעמדת הבלם בקבוצת איוורדון-ספורט מליגת העל השווייצרית. דל פברו שיחק בקבוצות קליארי, פסקארה, לידס יונייטד, אסקולי, פיזה, יובנטוס, נובארה, קרמונזה, קילמרנוק, דן האג, סראינג וצ'יטאדלה. ב-16 ביולי 2023 חתם דל פברו באיוורדון-ספורט מליגת העל השווייצרית. דריו דל פברו, באתר Transfermarkt דריו דל פברו, באתר Soccerway דריו דל פברו, באתר WorldFootball.net דריו דל פברו, באתר FootballDatabase.eu DARIO DEL FABRO EST YVERDONNOIS ! באתר הרשמי של איוורדון-ספורט, 16 ביולי 2023 (בצרפתית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דריו דל פברו".
These Are the Times

"This Are the Times" הוא סינגל של התקליטן ההולנדי, מרטין גריקס בשיתוף פעולה עם הזמר הג'מייקני, JRM. השיר יצא ב-16 ביולי 2019 בהוצאת חברות התקליטים סטמפד רקורדס, אפיק רקורדס וסוני מיוזיק אנטרטיינמנט. נכון ליולי 2023, השיר הושמע למעלה מ-56 מיליון פעמים בספוטיפיי, ולמעלה מ-15 מיליון פעמים ביוטיוב. מידע על הסינגל "These Are the Times" באתר מיוזיק בריינז סרטון השיר "These Are the Times" באתר יוטיוב מידע על השיר "These Are the Times" באתר ספוטיפיי Vagalume Redação (18 ביולי 2019). "Martin Garrix lança novo single e clipe "These Are The Times". Confira!". Vagalume (בפורטוגזית). ארכיון מ-2019-10-23. נבדק ב-23 באוקטובר 2019. {{cite news}}: (עזרה) These Are The Times (feat. JRM), 2019-07-18, ארכיון מ-2023-01-31, נבדק ב-2023-07-04 Martin Garrix feat. JRM - These Are The Times (Official Video), ארכיון מ-2023-06-04, נבדק ב-2023-07-04
אנסאנה סימון

אנסאנה קלודליון אטיין סימון (בצרפתית: Nsana Claudélion Etienne Simon; נולד ב-11 במרץ 2000 בסן-דני שבצרפת) הוא כדורגלן צרפתי המשחק בעמדת הקשר בקבוצת נ.ק. בראבו מליגת העל הסלובנית. סימון גדל במחלקות הנוער של סרז'י-פונטוז ולאנס. בשנת 2017 החל לשחק בקבוצת המילואים של לאנס. ב-30 בינואר 2021 חתם סימון בסנט גאלן מליגת העל השווייצרית. ב-20 במרץ ערך את הופעת הבכורה שלו במועדון, בהפסד 4-3 ללוזאן במסגרת המחזור ה-26 בליגה לעונת 2020/2021. בסך הכל ערך שתי הופעות ליגה במדי המועדון. ב-16 ביולי 2021 חתם סימון בנ.ק. בראבו מליגת העל הסלובנית. אנסאנה סימון, באתר Soccerway אנסאנה סימון, באתר WorldFootball.net אנסאנה סימון, באתר FootballDatabase.eu Mercato: après avoir quitté Lens, Nsana Simon devrait rejoindre le Los Angeles Galaxy באתר La Voix du Nord, ‏ 30 בינואר 2021 (בצרפתית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אנסאנה סימון".